पाएं अपने शहर की ताज़ा ख़बरें और फ्री ई-पेपरडाउनलोड करें
सिकराय जयपुर-आगरा नेशनल हाइवे संख्या-21 स्थित मानपुर पुलिस थाने से करीब एक किमी दूर कार सवार बदमाशों ने दिनदहाड़े पिकअप सवार लोगों से लूट के इरादे से फायरिंग कर दी। फायरिंग में पिकअप का शीशा टूट गया तथा एक टायर फ़ूट गया। घटना के बाद बदमाश भाग गए। सूचना पर पहुंची पुलिस ने मौका मुआयना कर जांच शुरू कर दी। बाद में चालक ने थाने में मामला दर्ज कराया। घटनाक्रम के अनुसार शाम करीब 4 बजे हाइवे स्थित मानपुर ओवरब्रिज के समीप यूपी के इटावा से मूर्गियां बेचकर लौट रही एक पिकअप पर फायरिंग कर दी। इससे पिकअप के ड्राईवर साइड का शीशा क्षतिग्रस्त हो गया तथा टायर में गोली लगने से फ़ूट गया।कार सवार बदमाशों की अचानक फायरिंग से एक बार तो पिकअप चालक सहित चार लोगों में घबरा गए, लेकिन बदमाशों के सिकंदरा की ओर भागने के बाद उनके जान में जान आई।
सूचना पर मौके पर पहुंची पुलिस ने घटना का जायजा लेकर नाकाबंदी करवाई, लेकिन बदमाशों का कोई सुरागनहीं लगा।सीकर लौट रहे पिकअप चालक विकास जाट ने पुलिस को बताया कि फायरिंग में शीशे व एक टायर में गोली के निशान आए हैं। पुलिस ने घटना स्थल का जायजा लेकर मामले की जांच शुरू कर दी। सब इंस्पेक्टर उदयचंद मीना ने बताया कि घटना की प्राथमिक जांच में इटावा से मूर्गियां बेचकर लौट रहे पिकअप सवार लोगों से लूट के इरादे से फायरिंग की घटना को अंजाम देने का मामला सामने आया है। इसमें पिकअप सवार लोग बाल-बाल बच गए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn